“สมคิด” เตือนอย่าตระหนก SET ร่วงแรง! ชี้เป็นสถานการณ์เกิดขึ้นทั่วโลก
"สมคิด" เตือนอย่าตระหนก SET ร่วงแรง! ชี้เป็นสถานการณ์เกิดขึ้นทั่วโลก
"สมคิด" เตือนอย่าตระหนก SET ร่วงแรง! ชี้เป็นสถานการณ์เกิดขึ้นทั่วโลก
26 ส.ค. 2562

นายสมคิด จาตุศรีพิทักษ์ รองนายกรัฐมนตรี กล่าวถึงกรณีดัชนีตลาดหุ้นไทยช่วงเช้าวันนี้(26ส.ค.) ร่วงกว่า 30 จุด โดยระบุว่า กรณีตลาดหุ้นผันผวนไม่ได้เกิดขึ้นเฉพาะประเทศไทย แต่เป็นเหมือนกันทั่วโลก โดยยืนยันว่า ตลาดหลักทรัพย์แห่งประเทศไทย (ตลท.) และธนาคารแห่งประเทศไทย (ธปท.) ติดตามความเคลื่อนไหวตลอดเวลา
“ขอให้นักลงทุนอย่าตกใจ มันเป็นกันทั่วโลก เขารายงานตลอด ไม่ต้องกังวลอะไร เป็นเรื่องที่มันเกิดขึ้นในโลกนี้ เป็นความกังวลต่อสถานการณ์ของโลก”นายสมคิด กล่าว
ทั้งนี้ ต้องติดตามผลการประชุม G7 ว่าเป็นอย่างไร และปัญหาสงครามการค้าระหว่างจีนกับสหรัฐฯ และเรื่องของ Brexit ส่วนมาตรการกระตุ้นเศรษฐกิจ เพียงพอต่อการดูแลเศรษฐกิจหรือไม่ เรื่องนี้ต้องถาม รมว.คลัง
โดยดัชนีตลาดหุ้นปิดภาคเช้าวันนี้(26 ส.ค.62) อยู่ที่ระดับ 1,611.77 จุด ลบ 34.91 จุด หรือ 2.12% ด้วยมูลค่าซื้อขาย 32,796.24 ล้านบาท